Málamiðlun í þeim efnum verður hugsanlega að Alþingi fái málið til meðferðar en í Morgunblaðinu í dag segir að Sjálfstæðismenn vilji heldur að málið verði þingsins frekar er ríkisstjórnarinnar . Fréttablaðið hefur eftir Óttarri Proppé að ástæða þess að Björt framtíð gangi til slíkra viðræðna sé að „ við eygjum von á því að einhver möguleiki [ sé ] að ræða málin og ná góðum umbótum . “ Benedikt Jóhannesson , formaður Viðreisnar , tekur í sama streng og segist vona að þetta muni ganga sem allra best . Ef formlegar viðræður þessara flokka fara út um þúfur er talið næsta víst að Katrín Jakobsdóttir , formaður Vinstri grænna , fái næst formlegt tækifæri til þess að spreyta sig á að mynda ríkisstjórn . Katrín hefur staðið fast á því að Vinstri græn og Sjálfstæðisflokkurinn greini á um of veigamikla hluti til þess að geta starfað saman í ríkisstjórn . Þess vegna hefur því verið spáð að Katrín myndi reyna að mynda ríkisstjórn yfir miðjuna og til vinstri , sé hinn klassíski pólitíski kvarði notaður . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .